Diari Oficial de la Generalitat Valenciana


Sumari del DOGV 7128, del 10-10-2013 (2013/9560)

Notificació de la sentència dictada en el juí verbal número 225/2011.
---------------------------------------------------------------------

### Dades del document

Número de DOGV
:   7128

Data del DOGV
:   10-10-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/9560


Organisme emissor
:   Jutjat de Primera Instància Número 1 d'Elda

Tipus de document
:   Edicte

Notificació de la sentència dictada en el juí verbal número 225/2011. [2013/9560]  
Juí verbal 000225/2011  
«Sentència número 151/2011  
Magistrada jutgessa: María del Pilar Marín Rojas.  
Demandant: Comunitat de Propietaris Luis Batlles, 25 d'Elda.  
Procuradora: senyora Fernández Verdú.  
Lletrada: senyora Mansego Talavera.  
Demandats: Patricia del Rocío Lema Durán i Arnaldo Dionisio Salazar Heredia, declarats en situació de rebel·lia processal.  
Classe i número de procediment: juí verbal 225/211 B.  
Objecte del procediment: reclamació d'una quantitat. Quotes de comunitat per gastos comuns i derrames.  
Elda, 13 de juliol de 2011  
Antecedents de fet  
Primer. En este Jutjat va tindre entrada el 28 de febrer de 2011, per torn de repartiment, la demanda de juí verbal presentada per la Comunitat de Propietaris Luis Batlles, 25, d'Elda, contra Patricia del Rocío Lema Durán i Arnaldo D. Salazar, sobre els fets que en este lloc, per a aconseguir la brevetat, es donen per reproduïts i després d'al·legar els fonaments jurídics que van estimar oportuns, va sol·licitar que es dictara sentència que condemnara els demandats a l'abonament de la suma de 449,26 euros, més les quotes de comunitat, interessos i derrames que es meriten fins a la celebració de la vista, interessos legals i costes.  
Segon. Admesa a tràmit la demanda, es va assenyalar el 13 de juliol de 2011, a les 12.00 hores, amb citació de les parts en legal forma, amb les prevencions legals pertinents. Citades les parts, el dia i hora assenyalats va comparéixer l'actora i no la demandada, a pesar d'estar citada en forma legal, i se la va declarar en rebel·lia.  
Obert l'acte, l'actora va ratificar la seua demanda, ampliant la suma reclamada amb les quotes meritades des de la presentació de la demanda, reclamant un total de 697,33 euros i va interessar la recepció a prova; així acordat, va proposar documental. Admesa la prova, es va practicar amb el resultat que figura en les actuacions, i queden pendents de sentència.  
Fonaments de dret  
Primer. Tal com afirma l'article 496 de la Llei d'Enjudiciament Civil, la declaració de rebel·lia no serà considerada com a aplanament ni com a admissió dels fets de la demanda, excepte en els casos en què la llei expressament dispose el contrari.  
Segon. L'actora ha aportat documental acreditativa de la liquidació del deute per mitjà de certificació emesa per la secretària de la comunitat amb el vistiplau del president, així com la titularitat pels demandats de la vivenda sítia en el 2n B esquerra, tipus C en l'edifici Luis Batlles, 25 per mitjà de nota simple registral.  
Tot l'anterior porta a la conclusió que l'entitat actora ha complit la càrrega de la prova que la incumbia, segons l'article 217 de la Llei d'Enjudiciament Civil, sense que per la demandada s'haja al·legat ni acreditat cap fet extintiu o impeditiu. Per tant, plenament acreditat el deute de la suma reclamada, procedix l'estimació íntegra de la demanda, amb imposició de l'interés previst en l'article 1108 del Codi Civil.  
  
Tercer. Segons el que preveu l'article 394-1 de la Llei d'Enjudiciament Civil, és preceptiva la imposició de costes a la part demandada.  
  
En atenció a allò que s'ha exposat,  
Dispositiva.   
L'estimació íntegra de la demanda presentada per la procuradora senyora Fernández Verdú, en nom i representació de la Comunitat de Propietaris Luis Batlles, 25 d'Elda, contra Patricia del Rocío Lema Durán i Arnaldo Dionisio Salazar Heredia i, en conseqüència, condemna la senyora Trigueros Hernández a pagar a l'actora la suma de 697,33 euros més l'interés legal des de la data d'interposició de la demanda, Tot això amb expressa imposició de costes als demandats.  
  
Notifiqueu esta resolució a les parts, i feu-los saber que s'hi pot interposar un recurs d'apel·lació per a l'Audiència Provincial d'Alacant, per mitjà de la presentació d'un escrit davant d'este Jutjat en el termini dels cinc dies següents a la notificació, i s'advertix a ambdós parts que per a interposar un recurs d'apel·lació hauran d'acreditar el depòsit de 50 euros en el compte del Jutjat, amb l'advertència d'inadmissió del recurs.  
Que s'incloga l'original d'esta resolució en el llibre de sentències, i la testimoniança corresponent en les actuacions.  
Jutjant definitivament en primera instància, pronuncie, mane i firme.»  
Atés que es desconeix el domicili o residència actuals de la part demandada, s'ha disposat la publicitat d'este edicte en el Diari Oficial de la Comunitat Valenciana per a dur a efecte la diligència de notificació de la sentència a la part demandada.  
  
Elda, 18 d'abril de 2013.- El secretari judicial: José Carlos Tomé Tamame.